ZAPISNIK

s 19. sjednice Vijeća Mjesnog odbora Gajnice održane u utorak, 8. studenog  2022. u 19.00 sati u prostoru Mjesne samouprave Gajnice, Ulica kerestinečkih žrtava 31, mala dvorana.

NAZOČNI ČLANOVI VIJEĆA:
Milan Vukelić, Lucija Rain,  Ljiljana Kahlina, Lidija Sarta, Mažda Hdagha, Ivančica Tomečić, Željko Prašnički, Bojan Tepšić
ODSUTNI ČLANOVI VIJEĆA: Alen Šukurica
Predsjednica konstatira da je  sjednici  prisutno  8  članova Vijeća.
Predsjedava Ljiljana Kahlina, predsjednica Vijeća.
Zapisnik vodi: Ljiljana Kahlina.
Predsjednica daje na glasovanje Zapisnik sa 18. sjednice. L. Rain daje primjedbu na zapisnik jer u točki 6. Pitanja i prijedlozi  nije naveden njen prijedlog o dodjeli sredstava iz neraspoređenih sredstava kojima Vijeće raspolaže za pomoć dječjem vrtiću za nabavku sprava za igru. M. Hdagha upozorava da je u točki 5. Zaključci na temelju zahtjeva građana dva puta upisana podtočka b te da je zaključak b nejasno formuliran. Predsjednica je predložila da se zaključak formulira „Vijeće Mjesnog odbora Gajnice  nije suglasno je s prijedlogom građanke N.D. za postavljanjem trepćućih svjetala na znakove „Pješački prijelaz“ u ulici Sigetje na križanju s ulicom Gajnice.“
Vijećnici su jednoglasno prihvatili izmjene zapisnika s 18. sjednice.
Odgovori na pitanja vijećnika s prethodne sjednice
L. Sarta, L.  Rain -odgovor: nije moguće neraspoređena sredstva kojima Mjesni odbor raspolaže prenamijeniti za nabavku materijala koji bi se koristili u obnovi male slobodne knjižnice u Parku 101. brigade HV niti za pomoć dječjim vrtićima za nabavku sprava za igru
I. Tomečić : još uvijek je nejasno iz kojih će se sredstava financirati zamjena prometnog ogledala
Predsjednica predlaže  dnevni red 
DNEVNI RED:
1.	Prijedlog Plana malih komunalnih akcija Mjesnog odbora Gajnice u 2023.
2.	Pitanja i prijedlozi
Dnevni red je jednoglasno prihvaćen.
Točka 1. Prijedlog Plana malih komunalnih akcija Mjesnog odbora Gajnice u 2023.
Vijećnici su unaprijed dobili materijal za ovu točku. Predsjednica otvara raspravu. Obrazlaže prijedlog zaključka i napominje da bi bilo potrebno izdvojiti potrebe MO za asfalterski program u 2023. Za asfalterski program predlaže dio ulice Karažnik od križanja s Čileanskom do križanja s Peruanskom ulicom. U raspravi sudjeluju svi vijećnici. 

Vijeće sa  6 glasova  glasova „za“ i 2 „suzdržana“ donosi 
ZAKLJUČAK
Vijeće Mjesnog odbora Gajnice donosi Plan malih komunalnih akcija Mjesnog odbora Gajnice u 2023. Plan je sastavni dio ovog zapisnika i bit će objavljen na službenim stranicama Grada i oglasnoj ploči u sjedištu mjesnog odbora. Za asfalterski program Vijeće predlaže asfaltiranje ulice Karažnik od križanja s Peruanskom ulicom do križanja s Čileanskom ulicom.


[bookmark: _GoBack]Točka 2.  Pitanja i prijedlozi
Nije bilo pitanja ni prijedloga.

Sjednica je završila u 19   sati i 30  min.
					Predsjednica Vijeća Mjesnog odbora Gajnice        								Ljiljana Kahlina






